Der kan være mange problemer, hvis du ikke løser dit høreproblem. Det kan ikke alene påvirke dig og din livskvalitet, det kan også påvirke omgangen med din familie, dine venner, arbejdskollegaer og dit fritidsliv. Høreproblemer har vist sig at påvirke din følelse af isolation og depression, eftersom du ikke længere kan være så aktiv mere og i nogle tilfælde trækker dig fra samtaler og søger mindre social kontakt. Det kan påvirke din arbejdsindsats, og du deltager ikke fuldt ud i familiefester eller i frivilligt arbejde. I henhold til de seneste studier venter folk helt op til syv år, før de får gjort noget ved deres høreproblemer. I den periode vil du opleve problemer med at forstå tale og vil måske trække dig fra omgang med andre mennesker. Endelig vil du have sværere og sværere ved at vænne dig til høreapparater, jo længere tid du venter. Derfor er det vigtigt, at du så hurtigt som muligt får gjort noget ved dine høreproblemer. Kontakt din læge for en nærmere afklaring af, hvordan du kan blive hjulpet.